b'\n_START_ARTICLE_\nKuvittajat\n_START_SECTION_\nKuvittaja-lehti\n_START_PARAGRAPH_\nYhdistys julkaisee Kuvittaja-lehte\xc3\xa4, joka perustettiin 2004 ja se on ilmestynyt sen j\xc3\xa4lkeen nelj\xc3\xa4 kertaa vuodessa. Kuvittaja-lehden p\xc3\xa4\xc3\xa4toimittaja on vuonna 2017 Minna Ainoa ja lehdess\xc3\xa4 kerrotaan kuvittamisen ilmi\xc3\xb6ist\xc3\xa4. Kuvittaja-lehti sai pienten aikakauslehtien yhteisj\xc3\xa4rjest\xc3\xb6n Kultti ry:n Vuoden laatulehti 2010 -kilpailussa kunniamaininnan lehden uudistamisesta.\n_START_SECTION_\nApurahat kuvittajille\n_START_PARAGRAPH_\nKuvittajat ry on jakanut vuodesta 2005 alkaen erilaisia apurahoja, joiden yhteinen vuotuinen jakosumma on kasvanut 60 000:sta yli 100 000:een euroon. Kuvittajat ry my\xc3\xb6nt\xc3\xa4\xc3\xa4 vuosittain toiminta- ja ty\xc3\xb6skentelyapurahoja, jotka my\xc3\xb6nnet\xc3\xa4\xc3\xa4n yksitt\xc3\xa4iselle kuvittajalle kuvitushankkeisiin, ty\xc3\xb6skentelyedellytysten parantamiseen sek\xc3\xa4 jatkokoulutukseen.\n_START_SECTION_\nToimitilat ja Kuvittaja-galleria\n_START_PARAGRAPH_\nKuvittajien galleria sijaitsee Kirjaverstaalla Teurastamolla Helsingiss\xc3\xa4. Kuvittajien ja Sarjakuvaseuran yhteinen N\xc3\xa4kyvyys-galleria sijaitsee Kalliossa Porthaninkatu 9:ss\xc3\xa4. Kuvittajat j\xc3\xa4rjest\xc3\xa4\xc3\xa4 Tampereella Kuvittaja-klubitoimintaa.'